Roselle juice

Roselle juice tí a mọ̀ sí bissap, wonjo, foléré, dabileni, tsobo, zobo, siiloo, soborodo tàbí Sobolo ní àwọn apá ibìkan ní Áfíríkà, karkade ní Egypt, sorrel ní Caribbean, àti agua de Jamaica ní Mexico, jẹ́ ohun mímu tí a ṣe láti ara òdòdó ti roselle, ọmọ Hibiscus. Bí ó tilẹ̀ jẹ́ pé lápapọ̀ "ohun mímu" máa ń dùn ó sì máa ń tutù, ó jẹ́ egbòogi nígbà tí wọ́n bá sì bù ú ní gbígbóná wọ́n tún lè pè é ní hibiscus. 

 Ìsàpèjúwe 
Roselle juice, tí wọ́n sábàá máa ń gbé sínú ẹ̀rọ a-mú-nǹkan-tútù, jẹ́ ohun mímu tí ó dára tí a máa ń rí ní ọ̀pọ̀lọpọ̀ orílẹ̀-èdè Ìwọ-Oòrùn Áfíríkà àti Caribbean.  Ó jẹ́ ohun mímu aláwọ̀ pupa. Àwọn Burkinabes, Senegalese,  àti Ivorians ń pè é ní bissap, àwọn Nigerians ń pè é ní zobo nígbà tí Ghanaians ń pè é ní Zobolo.  Ó dà bí gírèpù lẹ́nu àti bí júìsì kékeré, wọ́n sì lè bù ú pẹ̀lú ewé míǹtì. Ó tún lè di mímu pẹ̀lú ohun aládùn tí ènìyàn bá yàn láàyò - - nígbà mìíràn pẹ̀lú ọsàn tàbí jíńjà, ọ̀pọ̀n òyìnbó, tíì ewéko, vanilla, àti àwọn mìíràn . Ní Ghana, Nigeria, àti Senegal, roselle juice máa di mímu ní tútù, ṣùgbọ́n ní Egypt, wọ́n máa ń mu ú ní lílọ́wọ́rọ́.

 Àǹfààní ìlera 
Roselle juice, tí ó ń ṣiṣẹ́ gẹ́gẹ́ bí egbògi, ti di fífi hàn pé ó máa dènà ẹ̀jẹ̀ ríru ó sì máa ń dín ìfúnpá gíga kù. Ó tún ní ìpele vitamin C tí ó ga, a máa ń lò ó láti ṣe ìtọ́jú òtútù ó sì tún máa ń ṣe àlékún fún àgọ́ ara.  Àwọn ìwádìí kan tún ti fi ìṣe a-dènà-ààrùn hàn.

 Zobo 
Zobo jẹ́ ohun mímu ìbílẹ̀ ní Nàìjíríà. Wọ́n ṣe é láti ara ewé hibiscus gbígbẹ àti àwọn èròjà mìíràn. Wọ́n sábàá máa ń ta ohun mímu náà ní ilé oúnjẹ àti ní ẹ̀gbẹ́ títì. Ohun mímu Zobo máa ń di mímu níbi ayẹyẹ ó sì lè jẹ́ mímu nílé fún àwọn mọ̀lẹ́bí. 

 Àgbéyẹ̀wò 
Ohun mímu Hibiscus máa ń di ṣíṣe nípa gbígbé ewé hibiscus kaná pẹ̀lú ginger, garlic fún bíi wákàtí kan.  Wọn máa ń mu ún ní gbígbóná tàbí tútù ó dá lórí bí ọjọ́ bá ti rí ní agbègbè tí wọ́n bá ti ṣe é. Àwọn èròjà mìíràn tí a lò láti ṣe ohun mímu zobo ni nutmeg, cinnamon, cloves, òrom̀bó, ọ̀pọ̀n òyìnbó àti àwọ̀ àtọwọ́dá. Wọ́n máa ń jọ àwọn ẹ̀rún tí yóò sì ku ohun mímu zobo nìkan. Ohun mímu roselle ní adùn tí ó jọ ti ohun mímu cranberry ó sì máa ń jẹ́ àwọ̀ pupa.

Ohun mímu zobo máa ń di rírọ sínú kòǹdoro mímọ́ èyí tí ó lè di dídè pa láti ba à lè dènà bíbàjẹ́ .

 Hibiscus sabdariffa 
Èyí ni èròjà tó ṣe pàtàkì jù lọ tí à ń lò láti ṣe zobo, ẹ̀fọ́ eléwé ni tí ó fara jọ spinach tí ó ṣẹ̀ wá láti West Africa. Hibiscus sabdariffa, tí a tún mọ̀ sí roselle, jẹ́ egbògi oní ọdọọdún tí ó lè di gbíngbìn títí ọdún máa fi parí pàápàá jù lọ láàárín oṣù kọkànlá àti oṣù kẹrin ọdún tó ń bọ̀. 

Hibiscus sabdariffa tún jẹ́ mímọ̀ sí spinach dock, sour grass, tàbí sour grabs.

 Àwọn orúkọ mìíràn 
Zobo tún jẹ́ mímọ̀ sí hibiscus tea, hibiscus drink àti roselle drinks nítorí pé ohun mímu náà di rírí láti ara ewé hibiscus. Tí a tún mọ̀ sí Chapman ìbílẹ̀ níwọ̀n ìgbà tí àwọn èso yòókù àti àwọn àwọ̀ àtọwọ́dá ti di fífi sí i. Látàrí kíkorò ohun mímu zobo, wọ́n máa ń pè é ní tíì kíkorò bákan náà.

 Ìselọ́jọ̀ 
Ọ̀nà ìselọ́jọ̀ méjì ló wà tí a máa ń lò láti ṣe tíì zobo tea, àwọn ọ̀nà àbáláyé ni nutmeg, lime àti cloves èyí tí ó máa ń jẹ́ kí ohun mímu náà wà lọ́tun.

Sodium benzoate ní ìfọkànsí ti ìdá 0.1% tàbí àpòpọ̀ citric acid àti magnesium sulfate ni àpapọ̀ kẹ́míkà tí ó di lílò ní ṣíṣe zobo lọ́jọ̀ fún ọjọ́ pípẹ́ tí yóò sì jẹ́ kí bọ́ lọ́wọ́ kábọ̀nù. Ìselọ́jọ̀ ti àtọwọ́dá máa ń di lílà pẹ̀lú fruit juice láti ba à lè ṣe ìkorò rẹ̀ lọ́jọ̀ lásìkò ìgbéjáde rẹ̀.

 Àwọn Ìtọ́kasí